Todak (buruj)

Todak, Ikan Todak, Dorado (Dor) ialah sebuah buruj di langit selatan. Buruj ini dinamai pada hujung abad ke-16 dan kini merupakan salah sebuah daripada 88 buah buruj moden. Namanya dalam bahasa Latin merujuk pada lemadang (Coryphaena hippurus), yang kini dikenali sebagai dorado dalam bahasa Portugis, tetapi buruj ini juga digambarkan sebagai suji todak. Dorado diperhatikan kerana mengandungi kebanyakan daripada Awan Magellan Besar, selebihnya dalam buruj Mensa (Gunung Datar). Kutub gerhana selatan juga terletak dalam buruj ini.

Sungguhpun nama Dorado bukanlah bahasa Latin tetapi merupakan perkataan bahasa Portugis, para ahli astronomi memberinya bentuk genitif Latin Doradus apabila menamai bintang-bintangnya, menganggapnya (seperti buruj bersebelahan Argo Navis) seakan-akan dorado merupakan kata nama khas feminin berasal usul Yunani yang berakhir dengan -ō (seperti Io atau Callisto atau Argo), nama-nama yang mempunyai hujung genitif -ūs.

Lihat juga
 Todak (astronomi Cina)

Rujukan
Kutipan

Rujukan





Pautan luar

 The Deep Photographic Guide to the Constellations: Dorado 
 Peoria Astronomical Society - Dorado  
 Star Tales – Dorado 
 Buruj Dorado di Constellation Guide 


Kategori:Buruj
Kategori:Buruj selatan
Kategori:Karya Zaman Keemasan Belanda
Kategori:Zaman Keemasan Belanda